ข้อบัญญัติองค์การบริหารส่วนตำบลโนนสะอาดเรื่องควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๖๐[๑] โดยที่เป็นการสมควรออกข้อบัญญัติองค์การบริหารส่วนตำบลโนนสะอาดว่าด้วยการควบคุมการฆ่าสัตว์เพื่อการจำหน่ายเนื้อสัตว์อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และที่แก้ไขเพิ่มเติม องค์การบริหารส่วนตำบลโนนสะอาด โดยได้รับความเห็นชอบจากสภาองค์การบริหารส่วนตำบลโนนสะอาดและนายอำเภอคอนสวรรค์ไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลโนนสะอาด เรื่อง ควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลโนนสะอาดตั้งแต่เมื่อได้ประกาศโดยเปิดเผยณ ที่ทำการองค์การบริหารส่วนตำบลโนนสะอาดแล้วเจ็ดวันข้อ ๓ บรรดาข้อบัญญัติระเบียบ และคำสั่งอื่นใดในส่วนที่ตราไว้แล้วซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลโนนสะอาดพนักงานเจ้าหน้าที่ หมายความว่าผู้ซึ่งนายกองค์การบริหารส่วนตำบลโนนสะอาดแต่งตั้งพนักงานตรวจโรคสัตว์ หมายความว่า สัตวแพทย์หรือบุคคลอื่นผู้ซึ่งราชการส่วนท้องถิ่นแต่งตั้งให้มีอำนาจหน้าที่ตรวจโรคซึ่งมีในสัตว์หรือเนื้อสัตว์คณะกรรมการ หมายความว่าคณะทำงานหรือคณะกรรมการควบคุมการฆ่าสัตว์เพื่อการจำหน่ายเนื้อสัตว์จังหวัดชัยภูมิสัตว์ หมายความว่า สัตว์ที่มิใช่สัตว์ป่า และหมายความเฉพาะ โคกระบือ แพะ แกะ สุกร และสัตว์อื่น ตามที่กำหนดในกฎกระทรวงเนื้อสัตว์ หมายความว่า เนื้อหรือส่วนอื่นของสัตว์ที่ตายแล้วซึ่งมิได้ปรุงแต่งให้เป็นอาหารหรือมิได้ปรุงแต่งเพื่อให้คงอยู่ไม่เปื่อยเน่า ทั้งนี้ ไม่ว่าจะอยู่ในร่างแห่งสัตว์นั้นหรือชำแหละแล้วโรงพักสัตว์ หมายความว่า สถานที่พักสัตว์หรือกักสัตว์ก่อนทำการฆ่าโรงฆ่าสัตว์ หมายความว่าสถานที่ที่กำหนดให้ทำการฆ่าสัตว์ ตามพระราชบัญญัตินี้โรคระบาดสัตว์ หมายความว่า โรคตามพระราชบัญญัติ พ.ศ. ๒๕๕๘ใบอนุญาต หมายความว่า ใบอนุญาตโรงฆ่าสัตว์หรือใบกำกับซาก หรืออาชญาบัตรข้อ ๕ ผู้ใดมีความประสงค์จะตั้งโรงฆ่าสัตว์โรงพักสัตว์ และการฆ่าสัตว์ ให้ยื่นคำขอใบอนุญาตตั้งโรงฆ่าสัตว์ โรงพักสัตว์และการฆ่าสัตว์ต่อนายทะเบียน เพื่อดำเนินการให้เป็นไปตามหลักเกณฑ์ วิธีการและเงื่อนไขที่กำหนดไว้ในกฎกระทรวงข้อ ๖ โรงฆ่าสัตว์ในพื้นที่องค์การบริหารส่วนตำบลโนนสะอาดหยุดทำการฆ่าสัตว์ในวันพระและวันสำคัญดังนี้(๑) วันเฉลิมพระชนมพรรษาสมเด็จพระเจ้าอยู่หัว ในวันที่ ๕ ธันวาคมของทุกปี(๒) วันเฉลิมพระชนมพรรษาสมเด็จพระนางเจ้าพระบรมราชินีนาถ ในวันที่ ๑๒สิงหาคม ของทุกปี(๓) วันมาฆบูชา ของทุกปี(๔) วันวิสาขบูชา ของทุกปี(๕) วันอาสาฬหบูชา ของทุกปี(๖) วันเข้าพรรษา ของทุกปี(๗) วันออกพรรษา ของทุกปีและวันตามที่เจ้าพนักงานท้องถิ่นประกาศกำหนดข้อ ๗ การหยุดฆ่าสัตว์ตามข้อ ๖ นับตั้งตั้งเวลา๑๘.๐๐ น. ของก่อนวันพระและวันสำคัญ (วันโกน) จนถึงเวลา ๒๔.๐๐ น.ของวันหยุดทำการฆ่าสัตว์ (รวม ๓๐ ชั่วโมง)ข้อ ๘ ในกรณีที่มีการฆ่าสัตว์เพื่อบริโภคในงานเลี้ยงสังสรรค์งานประเพณี งานพิธีการศาสนา หรืองานบุญต่าง ๆ ซึ่งมิใช่เพื่อการจำหน่ายและประสงค์จะทำการฆ่าสัตว์ในโรงฆ่าสัตว์ในพื้นที่องค์การบริหารส่วนตำบลโนนสะอาดจะต้องปฏิบัติตามข้อกำหนดทุกประการข้อ ๙ การอนุญาตฆ่าโคกระบือ และสุกร ให้ผู้ขออนุญาตฆ่าโค กระบือ และสุกร ยื่นคำร้องขออนุญาตฆ่าสัตว์(แบบ ฆจส. ๔ ในกรณีที่เป็นสัตว์พาหนะ ต้องแนบตั๋วพิมพ์รูปพรรณด้วย) ที่กองคลังองค์การบริหารส่วนตำบลโนนสะอาด(เก็บค่าอากรฆ่าสัตว์ ตามกำหนดในกฎกระทรวง ฉบับที่ ๔ แล้วให้นำสัตว์ที่ขออนุญาตฆ่าไปถึงโรงฆ่าสัตว์ในพื้นที่องค์การบริหารส่วนตำบลโนนสะอาด ก่อนฆ่า ๑๒ ชั่วโมงของวันที่จะฆ่าและใบเสร็จรับเงินดังนี้(๑) แบบ ฆจส. ๕ แบบตอบรับการฆ่าโคและจำหน่ายเนื้อโค กรณีขออนุญาตฆ่าโค(๒) แบบ ฆจส. ๖ แบบตอบรับการฆ่ากระบือและจำหน่ายเนื้อกระบือกรณีขออนุญาตฆ่ากระบือ(๓) แบบ ฆจส.๙ แบบตอบรับการฆ่าสุกรและจำหน่ายเนื้อสุกรกรณีขออนุญาตฆ่าสุกรข้อ ๑๐ สัตว์ที่จะทำการฆ่าต้องนำเข้าคอกพักสัตว์ของโรงฆ่าสัตว์พร้อมด้วยแบบตอบรับแจ้งการฆ่าสัตว์ในวันนั้นเพื่อให้พนักงานตรวจโรค (รายงานตามแบบผลการตรวจโรคสัตว์ก่อนฆ่า)ตั้งแต่เวลา ๐๘.๓๐ น. ถึง ๑๘.๐๐ น. สัตว์ที่มีตั๋วพิมพ์รูปพรรณต้องนำตั๋วรูปพรรณนั้นมาพร้อมกับแบบตอบรับแจ้งการฆ่าสัตว์ด้วยเจ้าหน้าที่โรงฆ่าสัตว์จึงจะอนุญาต ให้นำสัตว์เข้าคอกพักสัตว์ได้ข้อ ๑๑ โค กระบือที่นำเข้าคอกสัตว์เจ้าของสัตว์จะต้องจัดหาเชือกผูกมัดจนเป็นที่แน่ใจได้ว่าจะไม่ขาดหลุดไปทำร้ายสัตว์อื่นและเจ้าหน้าที่โรงฆ่าสัตว์ได้ข้อ ๑๒ สัตว์ตัวใดที่พนักงานตรวจโรคได้ตรวจโรคและมีเหตุสงสัยว่าสัตว์ที่ได้รับอนุญาตให้ฆ่านั้นเป็นโรคระบาดหรือเป็นโรคหรือมีลักษณะตามที่กำหนดไว้ในพระราชบัญญัติและในกฎกระทรวง ไม่เหมาะสมที่จะใช้สัตว์นั้นเป็นอาหาร พนักงานเจ้าหน้าที่โรงฆ่าสัตว์มีอำนาจสั่งงดให้ฆ่าและแยกสัตว์นั้นไว้ตรวจพิสูจน์โรคได้ ภายหลังพิสูจน์แล้วจะดำเนินการอย่างใดให้อยู่ในดุลยพินิจพนักงานตรวจโรคเพื่อให้เป็นไปตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ข้อ ๑๓ โค กระบือและสุกร เมื่อนำเข้าโรงฆ่าสัตว์ ห้ามนำออกจากโรงฆ่าสัตว์นอกจากได้รับอนุญาตจากพนักงานเจ้าหน้าที่ของโรงฆ่าสัตว์ การฆ่าโค กระบือ และสุกรจะฆ่าได้เฉพาะตัวที่ได้รับอนุญาตฆ่าสัตว์จากองค์การบริหารส่วนตำบลโนนสะอาดและต้องฆ่าตามวันและเวลาที่ระบุไว้ในแบบตอบรับแจ้งการฆ่าเท่านั้น และห้ามนำออกจากโรงฆ่าสัตว์ก่อนผ่านการตรวจโรคของพนักงานตรวจโรคข้อ ๑๔ เนื้อสัตว์และซากสัตว์ที่ฆ่าชำแหละเรียบร้อยแล้วให้ล้างให้สะอาดและนำไปวางเรียงไว้บนแท่นภายในห้องตรวจโรคเพื่อรอการตรวจโรคต่อไป เมื่อผ่านการตรวจโรคและได้ประทับตราที่ซากสัตว์(รายงานตามแบบการตรวจโรคเนื้อสัตว์หลังฆ่า)และส่งแบบตอบรับแจ้งการฆ่าสัตว์คืนให้เจ้าของสัตว์จึงสามารถนำเนื้อสัตว์และซากสัตว์นั้นออกจากโรงฆ่าสัตว์ข้อ ๑๕ ในกรณีที่พนักงานตรวจโรคพบว่าเนื้อสัตว์ของสัตว์ที่ฆ่าเป็นโรคและหรือมีลักษณะตามที่กำหนดไว้ในกฎกระทรวงว่าไม่เหมาะสมที่ใช้เนื้อเช่นนั้นเป็นอาหารให้พนักงานเจ้าหน้าที่มีอำนาจยึดทำลายเนื้อสัตว์นั้นเสียทั้งตัวหรือบางส่วนหรือปรับปรุง แปรสภาพให้เป็นเนื้อสัตว์ที่ควรเป็นอาหารเสียก่อนจึงสามารถนำออกไปจำหน่ายหรือประกอบเป็นอาหารได้ตามความเหมาะสมข้อ ๑๖ ก่อนเวลา ๐๒.๐๐น. ให้เจ้าของสัตว์ที่นำมาฆ่าในโรงฆ่าสัตว์ในวันก่อนหน้านั้นมาตรวจสอบจำนวนสัตว์ของตนภายในโรงฆ่าสัตว์ หากมีจำนวนไม่ถูกต้องให้แจ้งสัตวแพทย์หรือเจ้าหน้าที่ควบคุมอยู่ในโรงฆ่าสัตว์ก่อนเวลา๐๖.๐๐ น. เมื่อเกินเวลาดังกล่าวทางโรงฆ่าสัตว์จะไม่รับผิดชอบใด ๆ ทั้งสิ้นข้อ ๑๗ ซากสัตว์ที่ฆ่าและได้รับการตรวจจากพนักงานตรวจโรคและพนักงานเจ้าหน้าที่ตรวจแล้วจะอนุญาตให้นำออกจากโรงฆ่าสัตว์ได้ข้อ ๑๘ การผ่านเข้า -ออกโรงฆ่าสัตว์ให้พนักงานท้องถิ่น พนักงานเจ้าหน้าที่ พนักงานตรวจโรคและผู้ซึ่งเจ้าหน้าที่ท้องถิ่นมอบหมายมีสิทธิ์ในการเข้าตรวจสอบโรงฆ่าสัตว์และการดำเนินการของโรงฆ่าสัตว์ข้อ ๑๙ หลักเกณฑ์เกี่ยวกับสุขอนามัยของเจ้าหน้าที่โรงฆ่าสัตว์(๑) ต้องมีสุขภาพแข็งแรง ไม่เป็นโรคติดต่อหรือโรคที่สังคมรังเกียจโรคระบบทางเดินอาหารและแผลติดเชื้อ หากปรากฏว่าเป็นโรคดังกล่าวให้ทำการรักษาให้หายจึงกับเข้ามาทำงาน(๒) ต้องได้รับการอบรมด้านสุขภาพเป็นประจำทุกปีหรือมีการระบาดของอุบัติใหม่ ทั้งในคนและสัตว์(๓) ต้องได้รับการตรวจสุขภาพอย่างน้อยปีละ ๑ ครั้ง และต้องเก็บรักษาเอกสารตรวจสุขภาพไว้เป็นหลักฐาน(๔) ต้องทำความสะอาดร่างกายให้อยู่สภาพที่เหมาะสมและสวมเสื้อคลุมที่สะอาดไม่สวมเครื่องประดับทุกประเภท เช่น แหวน กำไร นาฬิกาข้อมือ เป็นต้นในขณะปฏิบัติงาน(๕) ล้างทำความสะอาดมือก่อนเข้าอาคารผลิต ภายหลังออกจากห้องสุขาและภายหลังจับต้องสิ่งปนเปื้อนต่าง ๆ(๖) ไม่บริโภคอาหารและเครื่องดื่ม ไม่สูบบุหรี่ ไม่บ้วนน้ำลายหรือกระทำการอย่างอื่นที่คล้ายคลึงในระหว่างปฏิบัติงาน(๗) ต้องแต่งกายมิดชิด เรียบร้อย สวมเน็ทคลุมผม สวมอุปกรณ์ที่โรงฆ่าสัตว์หรือองค์การบริหารส่วนตำบลโนนสะอาดจัดให้ก่อนปฏิบัติงานทุกครั้งข้อ ๒๐ ผู้ที่เข้าไปปฏิบัติงานภายในโรงฆ่าสัตว์ทุกคนจะต้องมีความประพฤติเรียบร้อยไม่ประพฤติเกะกะหรือมีวาจาที่ก้าวร้าวผู้อื่นอันเป็นสาเหตุให้เกิดความไม่สงบขึ้นภายในโรงฆ่าสัตว์หากปรากฏว่าผู้ถือบัตรประจำตัวผ่านเข้า -ออกโรงฆ่าสัตว์คนใดมีความประพฤติไม่เรียบร้อยมีกิริยาก้าวร้าวต่อผู้อื่นหรือต่อลูกจ้างหรือเจ้าหน้าที่ของโรงฆ่าสัตว์ หรือมีการกระทำให้ทรัพย์สินของโรงฆ่าสัตว์เสียหายให้ผู้อำนวยการกองสาธารณสุขและสิ่งแวดล้อม ยึดบัตรประจำตัวผ่านเข้า - ออกโรงฆ่าสัตว์ขององค์การบริหารส่วนตำบลจากบุคคลนั้นและห้ามมิให้บุคคลผู้นั้นเข้าโรงฆ่าสัตว์อีกต่อไปและรายงานให้เจ้าพนักงานท้องถิ่นทราบข้อ ๒๑ ผู้ใดประสงค์จะจำหน่ายเนื้อสัตว์ของสัตว์ที่ตายเองหรือมิได้ถูกฆ่าตามข้อบัญญัตินี้ ให้นำเนื้อของสัตว์นั้นซึ่งอยู่สภาพที่ยังมิได้ชำแหละไปให้พนักงานตรวจโรคสัตว์ตรวจหรือในกรณี มีเหตุสมควรจะขอให้พนักงานตรวจโรคสัตว์ ไปตรวจเนื้อสัตว์นั้นก็ได้ ทั้งนี้ โดยเสียค่าธรรมเนียมตามอัตราที่กำหนดในกฎกระทรวง เมื่อพนักงานตรวจโรคสัตว์แล้วเห็นว่าเป็นเนื้อที่ควรใช้เป็นอาหารได้ ให้พนักงานเจ้าหน้าที่หรือมอบอำนาจให้เจ้าพนักงานตรวจโรคสัตว์ประทับตรารับรองให้จำหน่ายเนื้อสัตว์แล้วจึงจำหน่ายได้ข้อ ๒๒ ห้ามมิให้ผู้ใดจำหน่ายหรือมีไว้เพื่อจำหน่ายซึ่งเนื้อสัตว์ที่ถูกฆ่าโดยมิได้มีการขออนุญาตฆ่าสัตว์ข้อ ๒๓ ในกรณีที่พบว่ามีการฆ่าสัตว์นอกโรงฆ่าสัตว์หรือลักลอบฆ่าสัตว์เถื่อนให้พนักงานเจ้าหน้าที่ดำเนินการตามกฎหมายกับผู้กระทำผิดข้อ ๒๔ ผู้ใดไม่ปฏิบัติตามข้อบัญญัตินี้โดยไม่มีเหตุผลอันสมควรต้องระวางโทษตามพ.ร.บ. ควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙ มาตรา ๒๗ให้นายกองค์การบริหาร ส่วนตำบลโนนสะอาด เป็นผู้รักษาการให้เป็นไปตามข้อบัญญัตินี้และให้อำนาจออกข้อบังคับ ระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๕ เมษายน พ.ศ. ๒๕๖๐สนาม พึ่งไพศาลนายกองค์การบริหารส่วนตำบลโนนสะอาด[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโนนสะอาดเรื่อง ควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๖๐(ดูข้อมูลจากภาพกฎหมาย)พรวิภา/จัดทำ๒ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๖๓ ง/หน้า ๑๕๓/๑๑ กรกฎาคม ๒๕๖๑